EKONOMSKA ŠKOLA

BRAĆA RADIĆ, Đ A K O V O

Đakovo, 6. veljače 2019.

**Z A P I S N I K**

SA 16. SJEDNICE ŠKOLSKOG ODBORA BRAĆA RADIĆ, ĐAKOVO

ODRŽANE DANA 1. veljače 2019. u 10,00 sati

**Dnevni red:**

**Članovi Školskog odbora iz reda nastavnika i stručnih suradnika**:

Ljubica Lukac i Željka Gal

**Članovi Školskog odbora iz reda osnivača:** Ivana Ćurić, Pavo Cindrić i Josip Tomičić

**Članovi Školskog odbora iz reda Skupa radnika:** Tomislav Vinković

**Odsutni:**

**Uz članove ŠO-a sjednici su nazočni**:

Marija Pažin, dipl.iur. - tajnica Škole

ZAPISNIČAR: Marija Pažin, dipl. iur.

Ljubica Lukac, prof. predsjednik Školskog odbora otvara sjednicu, pozdravlja prisutne članove i predlaže sljedeći

**Dnevni red:**

1. Realizacija zaključaka s prošle sjednice Školskog odbora/28.12.2018.
2. Donošenje odluke o raspisivanju natječaja za imenovanje ravnatelja Ekonomske škole Braća Radić, Đakovo
3. Donošenje prijedloga odluke o usvajanju Statuta Ekonomske škola Braća Radić, Đakovo
4. Donošenje prijedloga odluke o usvajanju Pravilnika o načinu i postupku zapošljavanja
5. Provedba natječaja za zasnivanje radnih odnosa; nastavnik matematike – 1 izvršitelj-nepuno radno vrijeme, zamjena/nastavnik geografije 2 izvršitelja (1 izvršitelj na neodređeno nepuno radno vrijeme i 1 izvršitelj na određeno puno radno vrijeme, zamjena/spremačica – 1 izvršitelj-određeno puno radno vrijeme, zamjena.
6. Donošenje odluke o imenovanju stručnog voditelja za obrazovanje odraslih
7. Razno.

**Ad 1.)** Tajnica Marija Pažin, informira članove Školskog odbora da su sve odluke s prošle sjednice realizirane.

**Ad 2.)** Tajnica Marija Pažin, informira članove Školskog odbora s obvezom donošenja odluke o raspisivanju natječaja za ravnatelja/cu Ekonomske škole Braća Radić, Đakovo. Ravnatelj/ca se imenuje na temelju natječaja koji raspisuje školski odbor, a objavljuje se u „Narodnim novinama“ i na mrežnim stranicama škole. Mandat ravnateljice Snježane Marić traje do 1. svibnja 2019. (rok za raspisivanje natječaja najmanje 60 dana prije isteka mandata), zato se u postupku imenovanja ravnatelja/ce, do usklađivanja statuta sa Izmjenama Zakona neće moći primjenjivati odredbe Zakona koji propisuju vrednovanje kompetencija i programa rada za mandatno razdoblje koje dostavljaju kandidati

(čl. 127.stavci 5.-11.), s obzirom da se upravo statutarnim odredbama određuje način, odnosno pravila vrednovanja pa će se stoga postupci provoditi sukladno važećim odredbama Statuta. Ostale se odredbe Izmjena Zakona (osim odredbi o dodatnim kompetencijama i programu rada ravnatelja) primjenjuju od trenutka stupanja na snagu Izmjena Zakona.

**Odluka:** Raspisuje se natječaja za imenovanje ravnatelja Ekonomske škole Braća Radić, Đakovo a objavljuje se u „Narodnim novinama“ i na mrežnim stranicama škole.Jednoglasno usvojen prijedlog teksta za raspisivanje natječaja za imenovanje ravnatelja Ekonomske škole Braća Radić, Đakovo;

Na temelju članka 126. stavaka 1.- 3. i članka 127. Zakona o odgoju i obrazovanju u osnovnoj i srednjoj školi ( Narodne novine broj 87/08, 86/09, 92/10, 105/10, 90/11, 5/12,16/12, 86/12, 126/12, 94/13, 152/14, 07/17, 68/18) i članka 51. Statuta Ekonomske škole Braća Radić, Đakovo, Školski odbor raspisuje:

**NATJEČAJ**

za imenovanje ravnatelja/ice

Ravnatelj/ica školske ustanove mora ispunjavati sljedeće **nužne**  uvjete:  
1) završen studij odgovarajuće vrste za rad na radnom mjestu učitelja, nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:  
a) sveučilišni diplomski studij ili  
b) integrirani preddiplomski i diplomski sveučilišni studij ili  
c) specijalistički diplomski stručni studij;  
**d) položen stručni ispit za učitelja, nastavnika ili stručnog suradnika, osim u slučaju iz članka 157. stavaka 1. i 2.** ZOOOSŠ  
2) uvjete propisane člankom 106.ZOOOSŠ,  
3) najmanje osam godina **radnog iskustva** u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet godina na odgojno-obrazovnim poslovima u školskim ustanovama.

Ravnatelj/ica se imenuje na vrijeme od pet (5) godina.

Uz **pisanu prijavu** na natječaj kandidati su obvezni priložiti u izvorniku ili ovjerenoj preslici sljedeću dokumentaciju:

* životopis
* diplomu odnosno dokaz o stečenoj stručnoj spremi
* dokaz o državljanstvu
* dokaz o položenom stručnom ispitu odnosno da je osoba oslobođena obveze polaganja
* dokaz o radnom iskustvu (potvrda ili elektronički zapis HZMO **i** potvrda školske ustanove o vrsti i trajanju poslova)
* uvjerenje da se protiv osobe ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (ne starije od 8 dana )

Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine 121/2017), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13 i 152/14) dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Osobe koje se pozivaju na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji uz prijavu na natječaj dužne su priložiti, osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: : <https://branitelji.gov.hr/zaposljavanje-843/843>, a dodatne informacije o dokazima koji su potrebni za ostvarivanje prava prednosti pri zapošljavanju, potražiti na slijedećoj poveznici: [https://branitelji.gov.hr/UserDocsImages//NG/12%20Prosinac/Zapo%C5%A1ljavanje//POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf)

Rok za podnošenje prijava kandidata je osam (8) dana od dana objave natječaja.

Na natječaj se mogu javiti osobe oba spola.

Nepotpune i nepravovremene prijave neće se razmatrati.

O rezultatima natječaja kandidati će biti obaviješteni u roku od četrdeset i pet (45) dana od dana isteka roka za podnošenje prijava.

 Prijave na natječaj s potrebnom dokumentacijom dostaviti na adresu: Ekonomska škola Braća Radić, Vijenac kardinala A. Stepinca 11, 31400 Đakovo u zatvorenoj omotnici s naznakom „natječaj za ravnatelja/icu“.

Ad 3.) Tajnica Marija Pažin infomira članove školskog odbora o obvezi donošenja prijedloga odluke o usvajanju Statuta Ekonomske škola Braća Radić, Đakovo.

U skladu s člankom 45. Izmjena Zakona, škole su dužne u roku šest mjeseci od dana stupanja nasnagu Izmjena Zakona uskladititi odredbe statute I drugih općih akata s odredbama Izmjena Zakona I donijeti Pravilnik o načinu I postupku kojim se svim kadidatima za zapošljavanje u školi osigurava jednaka dostupnost javnim službma pod jednakim uvjetima, vrednovanje kandidata prijavljenih na natječaja, odnosno kandidata koje je upitio ured državne uprave, kao i odredbe vezane uz sastav posebnog povjerenstva koje sudjeluje u procjeni kandidata na koji suglasnost daje ured državne uprave.

Proslijeđen Prijedlog odluke o donošenju Statuta svim članovima Školskog odbora te nije bilo primjedbi.

**Odluka**: Jednoglasno usvojen Prijedlog odluke o donošenju Statuta Ekonomske škole Braća Radić, Đakovo.

**Ad 4.)** Tajnica Marija Pažin – sukladno članku 107. Stavak. 9. Izmjena Zakona Ured državne uprave Osječko – baranjske županije proslijedio nam je suglasnost na Pravilnik o načinu i postupku zapošljavanja u Ekonomskoj škola Braća Radić, Đakovo(KLASA:003-07-01/2019-2, URBROJ:003-07-01/2019-2), školski odbor je dužan donijeti Pravilnik o načinu i postupku zapošljavanja.

Primedbi nije bilo.

**Odluka**: Jednoglasno usvojen Pravilnik o načinu i postupku zapošljavanja u Ekonomskoj školi Braća Radić, Đakovo uz dobivenu prethodnu suglasnost Ureda državne uprave Osječko-baranjske županije.

**Ad 5.)** Tajnica Marija Pažin - provedba natječaja za zasnivanje radnih odnosa; nastavnik matematike – 1 izvršitelj-nepuno radno vrijeme, zamjena/nastavnik geografije 2 izvršitelja (1 izvršitelj na neodređeno nepuno radno vrijeme i 1 izvršitelj na određeno puno radno vrijeme, zamjena/spremačica – 1 izvršitelj-određeno puno radno vrijeme, zamjena. Pristigle slijedeće zamolbe;

1. Marko Boban, prednost – hrvatski branitelj – radno mjesto spremač
2. Vesna Đelagić – radno mjesto spremač
3. Valentina Milković – radno mjesto geografija/ne ispunjava uvjete
4. Ivana Marinić – radno mjesto nastavnika matematike/ne ispunjava uvjete-apsolvent
5. Mario Jurić – nastavnik geografije– ispunjava uvjete

**Odluka**: Jednoglasno donesena odluka o davanju prethodne suglasnosti za zasnivanje radnog odnosa na temelju objavljenog natječaja za;

1. **Marko Boban** zasniva radni odnos na poslovima spremača na određeno puno radno vrijeme do povratka radnice Marije Hrehorović koja je na bolovanju a trajat će povratkom iste odnosno primjenom zakonskih odredbi.
2. **Mario Jurić** zasniva radni odnos na poslovima nastavnika geografije na neodređeno nepuno radno vrijeme - 4 sata neporedne nastave i na određeno nepuno radno vrijeme – 18 sati neporedne nastave do povratka radnice Marine Jakobović koja je na bolovanju a trajat će povratkom iste odnosno primjenom zakonskih odredbi.
3. **Ivana Marinić** zasniva radni odnos na poslovima nastavnice matematike na određeno nepuno radno vrijeme do povratka radnice Gordane Jurković koja je na bolovanju a trajat će najdulje pet mjeseci od dana zasnivanja radnog odnosa zbog neispunjavanja uvjeta – apsolvent.

Ad 5.) Ljubica Lukac predlaže imenovanje Natalije Siladjev za stručnog voditelja - obrazovanje odraslih.

**Odluka**: Jednoglasno donesena odluka o imenovanju Natalije Siladjev za voditelja obrazovanja odraslih u Ekonomskoj školi Braća Radić, Đakovo.

**Sjednica je završila u 11,00 sati**

ZAPISNIČAR: PREDSJEDNIK

ŠKOLSKOG ODBORA:

Marija Pažin, dipl. iur. Ljubica Lukac, prof.